Cordilleras Béticas

Cordilleras Béticas er et fjellsystem sør og øst i Spania. Det består av flere fjellkjeder som går fra det vestlige Andalucía til Murcia og Valencia, i hovedretning fra sørvest til nordøst. Sierra Nevada og Sierra del Aljibe i Andalucía er en del av dette fjellsystemet. 

Det finnes flere forskjellige plantesamfunn i Cordilleras Béticas, som krattskog, eikeskog, løvskog og barskog, som varierer med høyden, jordsmonnet og topografien. Fjellkjeden, sammen med Riffjellene i Marokko, som vender mot Cordilleras Béticas på den andre siden av Alboransjøen, er et av de ti områdene rundt Middelhavet med det største biologiske mangfoldet. Cordilleras Béticas har mange middelhavsplanter, blant annet flere arter fra eldgamle laurbærskoger, som dekket mye av middelhavsområdet for millioner av år siden da det var fuktigere her. 

Gibraltarklippen blir også regnet som en del av Cordilleras Béticas. De fleste fjellkjedene i systemet er som regel mer kjent for sine individuelle navn. Cordilleras Béticas er en del av en stor fjellkjede, Gibraltar-buen, som følger den marokkanske kysten fra Oujda i øst til Tanger i vest, og krysser Gibraltarstredet og går østover igjen fra Cádiz til Valencia og Balearene.

I nord er Cordilleras Béticas adskilt fra Meseta Central og Sierra Morena av bekkenet til Guadalquivir.

 Inndeling 
Cordilleras Béticas er delt inn i tre deler: Prebética i nord, Subbética sør for dalen til Guadalquivir og Penibética langs den andalusiske middelhavskysten.

Noen fjellområder i Cordilleras Béticas:
 Serranía de Ronda
 Sierra Nevada
 Sierra de los Filabres
 Sierra de Alhamilla
 Sierra Cabrera
 Sierra Almagrera
 Sierra Almagro
 Sierra del Aljibe
 Sierra Almen
 Gibraltarklippen

 Referanser 

 Eksterne lenker 


Kategori:Fjellkjeder i Spania